CELEX: 32007R0324
Language: fi
Date: 2007-03-23 00:00:00
Title: Komission asetus (EY) N:o 324/2007, annettu 23 päivänä maaliskuuta 2007 , tiettyjen tavaroiden luokittelusta yhdistettyyn nimikkeistöön

27.3.2007   
            
            
               FI
            
            
               Euroopan unionin virallinen lehti
            
            
               L 85/5
            
         
      KOMISSION ASETUS (EY) N:o 324/2007,
   annettu 23 päivänä maaliskuuta 2007,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä maaliskuuta 2007.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 129/2007 (EUVL L 56, 23.2.2007, s. 1).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Seuraavat kolme esinettä on pantu yhteen vähittäismyyntiä varten:
                           
                        
               
                   
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön mukaan.
                  Näitä kolmea esinettä ei voida pitää yhdistetyn nimikkeistön 3 yleisen tulkintasäännön b alakohdan mukaisina ”vähittäismyyntiä varten pakattujen sarjojen sisältäminä tavaroina”, koska ne eivät vastaa tiettyyn tarpeeseen tai niitä ei käytetä tiettyyn erityistoimintaan.
               
            
                  
                              a.
                           
                           
                              Läpinäkyvästä muovikalvosta tehty laukku, jossa on tekstiilinen kantokahva ja tarrakiinnitys.
                           
                        
               
                  4202 22 10
               
               
                  Luokittelu määräytyy CN-koodien 4202, 4202 22 ja 4202 22 10 nimiketekstien mukaisesti.
                  Tätä tavaraa ei voi luokitella 95 ryhmään, koska 95 ryhmän 1 huomautuksen d alakohdassa mainitaan, että kyseiseen ryhmään eivät kuulu urheiluvälinelaukut ja muut nimikkeen 4202, 4303 tai 4304 säilytysesineet.
               
            
                  
                              b.
                           
                           
                              Pahvikantinen lastenkirja, jossa on 16 sivun pituinen satu ja värikuvia joka sivulla.
                           
                        
               
                  4901 99 00
               
               
                  Luokittelu määräytyy CN-koodien 4901 ja 4901 99 00 nimiketekstien mukaisesti.
                  Tuote ei ole nimikkeen 4903 lasten kuvakirja, koska siinä on yhtäjaksoinen kertomus. Sitä pidetään kirjana painetun tekstin perusteella.
               
            
                  
                              c.
                           
                           
                              Ihmistä esittävä nukke, jolla on kirjan sadun mukaiset vaatteet. Nukke ei ole kiinni kirjassa, joten nukella voi leikkiä myös ilman kirjaa.
                           
                        
               
                  9503 00 21
               
               
                  Luokittelu määräytyy CN-koodien 9503 00 ja 9503 00 21 nimiketekstien mukaisesti.
               
            
                  
                              2.
                           
                           
                              Kädessä pidettävä muovikotelossa oleva paristokäyttöinen elektroninen laite, joka on tarkoitettu pelattavaksi yksin ja jossa on nestekidenäyttö (LCD) ja toimintopainikkeita.
                              Tuote sisältää yli miljoona SUDOKU-tehtävää, joiden vaikeusasteet vaihtelevat.
                              Näyttö on jaettu yhdeksään 3 × 3 -ruudukkoon. Tyhjät ruudut on täytettävä siten, että jokainen vaaka- ja pystysuora rivi sekä 3 × 3 ruudukko sisältää numerot 1–9 ainoastaan kerran.
                              Laitteessa on aikatoiminto, joka näyttää muun muassa meneillään olevaan tehtävään käytetyn ajan.
                           
                        
               
                  9504 90 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten ja CN-koodien 9504, 9504 90 ja 9504 90 90 nimiketekstien mukaisesti.
                  Tuote on peli, jota voi pelata vain yksi pelaaja kerrallaan. Pelissä on elektroninen näyttö, ja se on älyllisesti haastava.
                  Fyysisten ominaisuuksiensa (elektroninen laite) ja kilpailuominaisuutensa (kilpailu keinotekoista vastustajaa vastaan) ansiosta tuote on enemmän kuin nimikkeen 99503 mukainen palapeli tai lelu.
                  Siksi tuote on luokiteltava nimikkeeseen 9504 taitopelinä.